

**Komuna Klinë**

**Këshilli Komunal për Siguri në Bashkësi**

**Nr.01\_\_\_\_\_\_\_\_\_\_\_\_\_\_\_2020**

**Dt:**

**PROCESVERBAL**

Nga mbledhja e Këshillit Komunal për Siguri në Bashkësi, mbajtur, më 19.06. 2020, në sallën e Kuvendit Komunal, duke filluar nga ora 10:00

**Kryesuesi z.Zenun Elezaj** përshëndeti të gjithë, gjithashtu uroj edhe komandantin e policisë z. Ragip Bytyqin në detyrën e re ( komandant në stacionin policor në Klinë)

**Kryesuesi z.Zenun Elezaj,** prezantoj rendin e ditës:

**1. Arsyetimi i mungesave,**

**2. Shqyrtimi dhe miratimi i procesverbalit të seancës së kaluar,**

**3. Siguria në Komunën e Klinës,**

**4. Situata e krijuar nga pandemia Cocid-19 në Komunën e Klinës, gjendja aktuale,**

**5. Të ndryshme**

**1.Arsyetimi i mungesave.**

**Kryesuesi z. Zenun Elezaj** theksoj se shumica e anëtareve janë prezent, mungesën e kanë arsyetuar anëtarët Don Agim Ҫerkini dhe Vehbi Alaj, ndërsa për të tjerët nuk ka ndonjë arsyetim nga anëtarët, të cilët mungojnë në këtë mbledhje.

**2. Shqyrtimi dhe miratimi i procesverbalit të seancës së kaluar.**

Pasi që nuk kishte ndonjë vërejtje apo sugjerim kryesuesi vuri në votim dhe me vota unanime u miratua procesverbali nga mbledhja e kaluar.

**3. Siguria në Komunën e Klinës.**

**Kryesuesi z.Zenun Elezaj:** Ka një kohë të gjatë se nuk kemi mbajtur mbledhje të KKSB-së kjo për shkak të pandemisë nga virusi Covid-19, mendoj se siguria në Komunën e Klinës është në nivelin e duhur, kjo duke i falënderuar qytetaret e komunës tonë, por gjithashtu edhe policin e Kosovës dhe të gjitha organet tjera. Unë për një prezantim me të gjer i jap fjalën komandantit të policisë z. Ragip Bytyqi

.

**Komandanti i Policisë, z. Ragip Bytyqi: “**Përshëndetje për të gjithë, është hera e parë që marrë pjesë në KKSB, unë jam emëruar komandant i policisë në Stacionin Policor në Klinë nga, data 9 mars 2020. Duke marrë parasysh edhe statistikat e më hershme situata në Komunën e Klinës është e qetë. Nga fillimi i vitit e deri me sot në stacionin policor janë paraqitur 202 raste, incidente penale, nga këto 23 janë aksidente komunikacioni, fatkeqësisht një aksident me fatalitet kemi pasur muajin e kaluar në fshatin Gremnik”. Gjithashtu theksoj se janë shqiptuar 2230 gjoba kundërvajtje të ndryshme, janë arrestuar 176 persona, janë konfiskuar 13 armë të llojeve të ndryshme, gjithashtu janë konfiskuar edhe 103 copë municion i kalibrave të ndryshëm, pohoi komandanti Bytyqi, duke theksuar po ashtu se për momentin po vazhdojmë me disa plane operative, po i zbatojmë disa rekomandime nga drejtoria rajonale e policisë. “Po ashtu, ka vazhduar Komandanti, gjatë kohës së pandemisë jemi asistuar edhe nga disa zyrtarë policor që janë nga komuna e Klinës por qe punojnë në vende tjera, nga data 6 të gjithë ata zyrtarë tashmë janë kthyer në vendin e tyre të punës ku kanë punuar më herët, tani ne po punojmë me orare të rregullt. “Kaq kisha sa i përket sigurisë në Komunën e Klinës, nëse ka dikush ndonjë pyetje urdhëroni?”- u shpreh komandanti Byqyti.

**Znj.Silvija Rashkoviq: “**Pasi ky është takimi i parë pas pandemisë, me duhet të them se kemi pasur disa raste që i kanë ndodhur komunitetit serb, siç janë: sulme, zjarre, vjedhje. Kemi pasur pesë raste të vjedhjeve në Dresnik dhe Klinafc, po ashtu në fshatin Bingj është sulmuar një i kthyer, një shtëpi është djegur në Berkovë, po ashtu në fshatin Drenoc është sulmuar i kthyeri Miodrad Stashiq, gjithashtu në Klinafc dhe Dugajevë është kemi pasur disa dritare të thyera.

Në fshatin Rudic janë vjedhur tri biçikleta të fëmijëve dhe ende nuk është zbuluar rasti. Kemi rritje të rasteve gjatë kësaj kohe, nëse ka mundësi të na informoni më shumë rrethe këtyre rasteve. Unë ju kisha lutur të punojmë se bashku për sigurinë e të gjithëve”, ka theksuar, znj. Rashkoviq.

.

**Kryesuesi z. Zenun Elezaj:** “Falënderoj anëtaren për pyetjen, theksoj janë të informuar për të gjitha rastet, besoj se edhe Komandanti mund të sqarojë

tash ndonjë nga ato raste”.

**Komandanti i Policisë z.Ragip Bytyqi:** “Faleminderit! Sa i përket rasteve me komunitetin serb nga janari e deri me tani janë paraqitur gjithsej 12 raste të natyrave të ndryshme, deri me tani nga këto 12 raste 4 nga këto raste janë të zbuluara, ka të arrestuar dhe të dërguar në prokurori me kallëzime penale, një nga këto raste nuk ka pasur elemente të veprës penale ka shkuar me një raport të veçantë, një raste është për disa persona të panjohur d.m.th është fjala për zjarrvënie, një raste ka kaluar në drejtorin rajonale të policisë për hetim të mëtutjeshëm dhe 5 raste janë akoma nën hetim. Një rast sulmi ka ndodhur në fsh. Drenoc ku është arrestuar një i dyshuar dhe është proceduar rasti, po ashtu një sulm ka ndodhur për shkak se një qenë ka sulmuar delet e fqinjit dhe ka pasur konflikt verbal nga ana e tyre, ne po punojmë vazhdimisht rreth zbulimit të gjitha rasteve”, ka sqaruar Komandanti/

**Znj.Silvija Rashkoviq: “**Ne kemi bashkëpunim të mirë me policin ë, por na duhen informata edhe për raste te tjera, na nevojitet ta dimë numrin e rasteve, raportet nga ta, ne na ka ndodhur se kur kemi shkuar në polici dhe kemi kërkuar ndonjë informacion na kanë thënë që zyrtari i cili është marr me rastin nuk ndodhet në punë është në pushim apo diçka tjetër, po ashtu kemi shumë djegie të pyjeve dhe nëse mundeni të na informoni diçka rreth tyre?”- tha ajo.

**Kryesuesi z. Zenun Elezaj:** “Theksoj se n ë takimin e ardhshëm Komandanti do ta sjell një raport me shkrim rreth këtyre problemeve që ti i potencove dhe do t ë informohemi për procedurat të cilat janë ndërmarrë. Unë të kisha sugjeruar që pas përfundimit të mbledhjes mund të merrni numrin e telefonit të Komandantit dhe të keni komunikim për çdo gjë që juve ju preokupon”, shtoi Kryetari Elezaj.

**Z. Elmi Zenunaj:** Përshëndetje për te gjithë, tani qe po fillon stina e Verës dhe koha është e nxehtë, në ketë kohë fillojnë edhe zjarrvëniet e shumta dhe unë ju kisha ber apel që qe kemi sa ma shumë bashkëpunim ndërinstitucional, si me policin dhe te tjerët që të marrin masa ndëshkuese ndaj zjarrvënësve”, pohoi Zenunaj.

**Kryesuesi z. Zenun Elezaj:** Faleminderit, është një vendim që është marrë nga ana ime për ndalimin e ndezjes së zjarreve në ambiente të hapura dhe djegies së mbeturinave sepse nga aty vije deri tek rreziku i përhapjes së zjarrit, prandaj unë ju kisha lutur inspektoratin dhe policin që të marrin masa ndaj gjithë atyre që nuk e respektojnë vendimin”, tha Kryetari.

**Z. Josip Dedaj: “**Përshëndetje për te gjithë, sa i përket sigurisë në fshatin Dresnik aty kanë ndodhur 9-të vjedhje d.m.th thyerje të shtëpive në mesin e tyre edhe shtëpia e vëllait tim. Unë e përgëzoj policinë e Kosovës për punën e shkëlqyer që ka bërë rreth këtyre rasteve dhe lirisht mund te them se policia e Klinës janë nr.1 në Kosovë. Mendoj se e keqja qëndron diku tjetër, sepse rastet po zbulohen, kryerësit po arrestohen por dikush tjetër po i liron. Unë i kam emrat e secilit polic të cilët kanë marrë pjesë në ndjekje të kryerësve të atyre veprave bashkë me mua dhe kisha kërkuar nga komandanti i policisë së paku nga një mirënjohje tua shpërndaj atyre. Por mendoj se gjykatat nuk po e kryen punën e tyre si duhet edhe pse faktet qëndrojnë. Gjithashtu, falënderoj edhe KFOR-in Slloven janë shumë aktiv, kryejnë patrullime të shpeshta. Marrëdhëniet në mes të shqiptareve dhe serbeve janë shumë të mira. Meqenëse u bisedua për mungesat, unë kam biseduar me priftin Z. Don Agim Ҫerkinin dhe ai ka një kërkesë, që rruga e cila është në drejtim të Zllakuqanit deri tek restorant “Kosova”, kufizimi i lëvizjes është 40 km në orë, por veturat aty shkojnë shumë shpejt, dhe nëse është e mundur të vendosen dy pengesa në rrugë afër Kishës.

Në fshatin Dresnik situata e sigurisë është e mirë dhe kemi marrëdhënieje të mira, por një gjë na shqetëson shumë, e ata janë shitblerësit e tokave të them në thonjëza matrapazët e shitblerjeve, e të cilët edhe sjelljet nuk i kanë te mira, gjithashtu falënderoj edhe komandantin Ragip Bytyqin, i cili edhe pas komandantit Regjë Berisha ka vazhduar me intensitet të njëjtë”, theksoi z. Dedaj.

**Kryesuesi z. Zenun Elezaj:** “Falënderoj anëtarin Josip Dedaj, theksoj se me siguri komandanti tashmë do t’i ketë parasysh ato shqetësime të cilat ju i theksuat.”

**Z. Tunë Dedaj: “**Përshëndetje për të gjithë! Unë mendoj se edhe situata politike edhe në mes qytetareve është shumë e mirë, çdo kund ndodh të ketë vjedhje, hajdutët nuk zgjedhin kombësinë e as besimin fetar për të vjedhur.

Mendoj se duhet mbajtur edhe më shpesh takimet e KKSB-së, sepse sjellin rezultat pozitiv”, shtoi Dedaj.

**Znj.Mire Ramaj: “**Përshëndetje për të gjithë! Siç e tha edhe parafolësi, rruga e cila është në drejtim të Zllakuqanit në atë rrugë makinat lëvizin më shpejtësi me të madhe sesa është e lejuar, me herët kemi ber edhe kërkesë për vendosje të ndonjë pengese në rrugë, por nuk është ndërmarrë diçka! Ndërsa sa i përket vjedhjeve në fillim të pandemisë janë thyer dy apo tri shtëpi në lagjen Mahalla, ne i kemi lajmëruar edhe policinë por nuk e di deri ku kanë arritur me zbulimin e rastit”, shtoi znj. Ramaj.

**Kryesuesi z. Zenun Elezaj: “**Faleminderit! Do ta kemi parasysh shqetësimin e juaj, por edhe të Josipit. Besoj se shumë shpejt do të vendosen edhe ato pengesa siç janë edhe tek stacioni i policisë, vetëm duhet ta shikojmë se a kemi kontratë ende me kompaninë dhe do të vendosen sa me shpejt që është e mundur”, pohoi Kryetari Elezaj.

**Z. Tunë Dedaj: “**Unë personalisht jam kundër atyre pengesave qe të vendosen në rrugë nacionale, ekspertët e komunikacionit dhe komandanti me siguri e din se a lejohen te vendosen ato pengesa në rrugë nacionale! Në ato rrugë shkon edhe ndihma e shpejtë e kjo është pengesë. Unë kisha propozuar që në atë rrugë të vendosen disa vendkalime për këmbësorë dhe policia ta monitoroj atë rrugë”, tha z. Deda.

**Kryesuesi z. Zenun Elezaj:** “Po rruga në fjalë është rrugë nacionale dhe është kufizimi 40 km/h por duhet respektuar kufizimin e shpejtësisë secili, ne do ta respektojmë të gjitha rregullat ligjor por besoj se na lejohen ashtu siç janë edhe tek policia, janë pak të ndjeshme për vozitësit por besoj se janë ne të mirë të qytetareve”, tha Kryetari.

**Znj.Silvija Rashkoviq:** Unë dëshiroj të falënderoj policinë sepse ka ber një reagim të shpejtë, pasi që kemi pasur disa incidente në fshatin Drenoc unë e kam një propozim: Të vendoset një kamerë në qendër të fshatit nëse është mundësia”,   
kërkoj z. Rashkoviq.

**Kryesuesi z. Zenun Elezaj:** “Pasi që ju e keni edhe buxhetin, nga ana jonë e ke aprovimin dhe mund ta vendosni lirisht..” u përgjigj Kryetari.

**Z.Ramadan Rama:** Përshëndetje kryetar, përshëndetje për te gjithë, jam Ramadan Rama kryetarë i KLSB-së në fshatin Drenoc dhe anëtar i KKSB-së, unë dëshiroj të ju njoftoj shkurt në lidhje me konfliktin i cili ka ndodhur një Drenoc përafërsisht para njëzet dite. Të nesërmen menjëherë kam thirrur Këshillin Lokal dhe kemi mbajtur takimin, i pranishëm ka qenë edhe djali i plakut në fjalë Miodrag Stashiqit, ne e kemi dënuar rastin. Ky konflikt ka ndodhur rastësisht, plaku ka shkuar ta vizitoj pronën e vetë dhe me vete ka pasur një tërfurk pastaj ka parë që rrethoja e tije është e dëmtuar dhe i është drejtuar një punëtori te firmës “Agro Thana” perse ma ke dëmtuar rrethojën? Punëtori në fjalë ka pasur një rrëmetë në dorë dhe nga frika e ka goditur, ai ka shkuar në shtëpi dhe pastaj djali i tij ka lajmëruar policinë”, shtoi ai.

**Kryesuesi z. Zenun Elezaj:** “Me rastin po merren organet e sigurisë dhe të gjithë ata të cilët lëndojnë sigurinë në çfarëdo forme duhet të përgjigjen para drejtësisë”.

**Pika 4: Situata e krijuar nga pandemia Cocid-19 në Komunën e Klinës, gjendja aktuale**

**Kryesuesi z. Zenun Elezaj: “**Ne kemi qenë komuna e parë që jemi prekur nga virusi Cocid-19, ai rast ka ndikuar që të mobilizohemi të gjithë dhe ne morëm përgjegjësit për ta luftuar pandeminë. Unë falënderoj të gjitha institucionet, në radhë të parë drejtorinë e shëndetësisë, policinë, zjarrfikësit, punëtorët e kompanisë ambienti vërtet kanë qen të pa lodhshëm. Gjithashtu, qytetarët gëzojnë një respekt të veçantë, sepse ata kanë ndikuar që ne sot jemi para një situate tjetër. Klina ka pasur pesë raste deri me tani të prekur me virusin Covid-19, prej tyre katër nuk kanë pasur aktivitete në Komunën e Klinës, një rast ka qenë shtetasja Italiane e cila ka punuar në Caritas, një rast ka ardhur nga karantina, dy raste kanë qenë punëtor që kanë punuar në sektorin e shëndetësisë në Prishtinë dhe vetëm një rast ka qen në Komunën e Klinës një banore nga fshati Bokshiq ku edhe është menaxhuar shkëlqyeshëm, po ashtu kemi ndihmuar familjen në fjalë me gjëra që kanë pasur nevojë. Tani unë kërkoj sensibilizim, sapo dolëm nga takimi i shtabit emergjent mbledhja u thirr pikërisht për arsye se kohen e fundit situata ka nisur serish të përkeqësohet. Ne në mbledhjen e shtabit emergjent morëm vendim që të gjithë ata të cilët kërkojnë shërbime te jenë të pajisur me maska, por edhe shërbimi, kemi mungesë të pajisjeve mbrojtëse si doreza dhe maska por tenderi është i hapur dhe shpresoj se shumë shpejt do të përfundojnë procedurat e tenderimit dhe do të furnizohemi me to.

Java parë e pandemisë me të vërtet ka qenë javë e frikshme, kemi pasur shumë kërkesa për ndihma në atë kohë, unë e kam thënë në takim me kryeministrin se ndoshta dikush do të qesh me ne sepse kemi shpërndarë një pako prej 12 €, ka thes miell 25 kg dy litra vaj dhe 2 kg krip, por besoni se ne atë kohë ka qenë shumë e vështirë të sigurohet miell, por ia kemi dalë mbanë Unë falënderoj të gjitha organizatat të cilat na kanë ndihmuar por edhe qytetaret të cilët kanë dalë në ndihmë. Tash kemi edhe dy pako ndihmëse të Komunës njëra është 50.000.00 € dhe tjetra në vlerë prej 90.000.00€ të gjitha këto janë të destinuara për situatën e paraqitur nga pandemia, do të pajisemi me mjete mbrojtëse për punonjës por edhe për pako ushqimore, pra janë të planifikuar të shpërndahen 1200 pako ushqimore për 700 pako veç ka nisur procedura e tenderimit e mandej edhe për 500 tjera. Ёshtë formuar një komision nga Kuvendi me përbërje nga anëtaret e kuvendit dhe ekzekutivit, ai komision ka përpiluar listën e gjithë atyre të cilët kanë nevojë për ndihmë. Kemi pasur humbje të madhe në përgjithësi bizneset por humbjen me të madhe e ka pësuar gastronomia, ne në asamble kemi formuar një komision nga anëtaret dhe ekzekutivi dhe ai komision po punon në nxjerrjen e një shifre, por do të jetë e vështirë, komuna nuk do të ketë mundësi ti kompensoj bizneset ngase problemet janë edhe në linja buxhetore. Qeveria ka një garant prej 10.000.000.00 për komuna por nuk e di pse ende nuk janë ndarë dhe vetëm nga ai garant mund te përdoret për subvencionim të bizneseve. Komisioni do të dal me një vlerësim të shumës të cilën bizneset e kanë humbur nga pandemia por shpresoj se do ta kemi edhe përkrahjen e qeverisë përndryshe të gjithë e dimë se komuna i ka mundësit shumë të vogla që t’i subvencionojë. Unë, edhe njëherë bëj apel tek qytetarët se të kenë kujdes dhe te kemi një sensibilizim dhe mos të marrin shërbime pa nevojë në kafe dhe vende të tjera, të gjitha këto janë të lejuara, por të jemi vetë të kujdesshëm dhe të kontribuojmë ne sigurinë për të mirën e të gjithëve”, ka konstatuar Kryetari Elezaj.

**Z. Tunë Dedaj:** “Unë nuk kam qenë i kënaqur me punën e ministrisë së shëndetësisë por as me punën e qeverisë, ata përpos përkrahjes morale asgjë nuk kanë ber për komunën e Klinës, asnjë ndihmë nuk i kanë dhen kësaj komune. Ne na kanë obliguar qe të rrimë brenda por nuk na kanë sjella kurrfarë ndihme, komuna po ama qeveria jo. Pastaj kanë qenë disa vendime të cilat nuk janë zbatuar drejt, unë kam qenë në Shqipëri dhe pasi kam kaluar kufirin kam hyr në Kosovë jam detyruar të qëndroj në vet izolim dy javë në shtëpi, mua me ka thirrur edhe komandanti i policisë qenka edhe vet prezent këtu. Ndërsa një person kaluar kufirin ne të njëjtën kohë me mua dhe ka qen i lire pra ka shëtitur lirshëm vetëm sepse ka qenë në parti me pushtetin e kjo nuk është e mirë. Unë jam i zgjedhur me votën e popullit anëtar i asamblesë dhe nuk kam pasur mundësi ti ndihmoj njerëzit sepse mu ka dashtë të vet izolohem”, pohoi anënari Dedaj.

**Hoxha Fitim Boja:** Përshëndetje për te gjithë, është e vërtet se kemi pasur të bëjmë me një armik të padukshëm, motoja ka qenë panik jo kujdes, po, por tek qytetaret ka qen prezentë paniku sepse java e parë ka qen e frikshme,siçe thatë edhe ju kryetarë Klina ka qenë ndër qytetet e para të prekura nga pandemia, ne e falënderojmë zotin dhe organet kompetente të Komunës për menaxhimin e mirë të pandemisë. Të gjitha institucionet kemi pasur angazhime dhe obligime vërtet kemi qenë të rrezikuar, edhe ne bashkësia fetare kemi qenë te rrezikuar sepse kemi kryer shërbimet fetare! Bashkësia fetare në Klinë ka qenë e organizuar mjaft mirë në këtë kohë pandemie, kemi qëndruar afër qytetareve si në aspektin shoqëror, por edhe në atë material, shtabit emergjent në Klinë i kemi dorëzuar treqind thasë miell, dyqind thasë miell i kemi shpërndarë ne bashkësia fetare, gjithashtu kemi shpërndarë pesëqind pako ku një pako ka pasur vlerën njëzet e pesë euro, po ashtu tridhjetë ditë të ramazanit në bashkëpunim me furrën e cila gjendet tek sheshi “Nënë Terezë” kemi ushqyer njëqind familje me nga tri deri në katër bukë në dite. Kryetar, mendoj se bashkësitë fetare është dashur të jenë pjesë e shtabit emergjent, sepse janë me afër qytetarëve dhe i dinë hallet e qytetarëve. Unë mendoj se do të kishin kontribuar edhe me shumë në një adresë të përbashkët.

Ne nuk do të ndalemi, do të kontribuojmë për institucionet shtetërore dhe për qytetarët sepse jemi të thirrur për kontribut, ndihmë, mirëqenie dhe moral”. La nënvizuar Imami Bojaj .

**Kryesuesi z. Zenun Elezaj: “**Unë i falënderoj të gjithë ata të cilët kanë shprehur dëshirën për bashkëpunim, por edhe ne kemi qenë të gatshëm për bashkëpunim me të gjithë, gjithsesi se po ta shikojmë ka qenë nevojë të jenë edhe të tjerët, por do të jetë mësim për herët tjera gjithsesi”, tha Kryetari.

**Z. Josip Deda**j**:** “Ne kemi qenë Komuna e parë e prekur me Covid-19 në Kosovë dhe një falënderim i veçantë shkon për qytetarët, po ashtu edhe për hoxhën dhe priftin, të cilët kanë qenë në komunikim me qytetarë dhe kanë shmangur tubimet në kisha dhe xhamia. Unë shfrytëzoj rastin që t’i falënderoj qytetarët të cilët na kanë përkrahur në ndaljen ndërtimit të Fabrikës së çimentos dhe ndalimin e pëlqimeve të dhëna, unë vërtetë i falënderoj publikisht”, theksoi Dedaj.

**Z. Tunë Dedaj:** “Unë i falënderoj edhe qytetarët për veprimet që i kanë marrë për ndalimin e Fabrikës së çimentos, por ndalimin e ndërtimit të fabrikës e ka bërë Asambleja. Unë e falënderoj edhe Kryetarin i cili ka marrë vendim për ta ndalur”, tha Dedaj.

**Kryesuesi z. Zenun Elezaj:** “Ju e dini se unë nuk kam qenë kundër ndërtimit, por duke marrë parasysh kërkesën e qytetarëve, obligimin që kam, përgjegjësitë që i kam, unë e kam respektuar vullnetin e qytetarëve. Unë u kam thënë se rritja e punësimit në qytetin tonë nuk mund të bëhet me investime tjera përpos investimeve në industri, por kjo është një temë e gjerë dhe jashtë rendit të ditës. Mendoj se kemi pasur edhe debate tjera më herët sa i përket kësaj teme”, shtoi Kryetari Elezaj

**Kryesuesi** falënderoi të gjithë për pjesëmarrje dhe kontributin e dhënë, me kaq përfundoi mbledhja.

Mbledhja përfundoj në ora 11:05 minuta

Procesmbajtësi, Kryesuesi,

Ahmet Berisha Zenun Elezaj